
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22Pc/9/2025 3825201335 19. 05. 2025 JUDr. Michaela Bebjaková ECLI:SK:OSPD:2025:3825201335.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Michaelou Bebjakovou, vo veci určenia otcovstva a úpravy výkonu rodičovských práv a povinností k maloletému dieťaťu: A. B., nar. XX.XX.XXXX, v konaní zastúpenému opatrovníkom Úradom práce, sociálnych vecí a rodiny Partizánske, pracovisko Bánovce nad Bebravou, na návrh navrhovateľky - matky maloletého dieťaťa: C. D., nar. XX.XX.XXXX, trvale bytom E. XXX, t.č. bytom F. XXX, štátna občianka SR, proti 1/ mužovi, ktorého otcovstvo má byť určené: G. B., nar. XX.XX.XXXX, trvale bytom E. XXX, štátny občan SR a 2/ maloletému dieťaťu, takto rozhodol: I. Súd konanie, v časti o určenie otcovstva k maloletému dieťaťu, z a s t a v u j e. II. V časti úpravy práv a povinností rodičov k maloletému dieťaťu, súd s ch v a ľ u j e dohodu rodičov nasledovného znenia: "Maloletý A. B., nar. XX.XX.XXXX s a z v e r u j e do osobnej starostlivosti matky maloletého dieťaťa, pričom obaja rodičia budú maloleté dieťa zastupovať v bežných veciach a spravovať jeho majetok, každý samostatne. Otec maloletého dieťaťa s a z a v ä z u j e prispievať na výživu maloletého dieťaťa sumou vo výške 150 eur mesačne vždy do 20. dňa, toho ktorého mesiaca vopred k rukám matky maloletého dieťaťa, a to s účinnosťou od 27.01.2025. Zameškané výživné za obdobie od 27.01.2025 do rozhodnutia súdu vo výške 750 eur s a otec maloletého dieťaťa z a v ä z u j e zaplatiť k rukám matky maloletého dieťaťa v pravidelných mesačných splátkach vo výške 30 eur, ktoré sú splatné s bežným výživným až do úplného zaplatenia s tým, že v prípade omeškania s plnením čo i len jednej splátky sa stáva splatný celý dlh. Stretávanie otca s maloletým dieťaťom sa na žiadosť rodičov maloletého dieťaťa neupravuje." III. Súd navrhovateľke C. D., nar. XX.XX.XXXX, vracia krátený súdny poplatok z návrhu vo výške 90 eur prostredníctvom prevádzkovateľa systému - Slovenskej pošty a.s., so sídlom 975 99 Banská Bystrica, Partizánska cesta 9, IČO: 36 631 124, po právoplatnosti tohto rozsudku. IV. Žiaden z účastníkov n e m á
právo na náhradu trov konania. odôvodnenie:
1. Dňa 19.03.2025 bol súdu doručený návrh navrhovateľky - matky maloletého dieťaťa, ktorým žiadala, aby súd určil otcovstvo v návrhu označeného muža k maloletému A., nar. XX.XX.XXXX. Súčasne žiadala, aby súd následne upravil výkon rodičovských práv a povinností k maloletému dieťaťu.
2. Podľa § 2 ods. 1, 2 zákona č. 161/2015 Z.z. Civilný mimosporový poriadok (C.m.p.) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 3. Tento rozsudok bol vyhlásený na pojednávaní, za prítomnosti všetkých účastníkov konania alebo ich zástupcov, ktorí sa vzdali odvolania a vzhľadom na ust. § 221 písm. a) zákona č. 160/2015 Z. z. Civilný sporový poriadok ("C.s.p") písomné vyhotovenie rozsudku neobsahuje odôvodnenie. Poučenie: Proti rozsudku možno podať odvolanie do 15 dní odo dňa jeho doručenia prostredníctvom Okresného súdu Prievidza na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Vzhľadom k tomu, že účastníci sa po vyhlásení rozsudku na pojednávaní vzdali práva podať opravný prostriedok (§ 368 C.s.p.), nie je možné proti tomuto rozsudku podať odvolanie.

